
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՀԱՇՎԵՔՆՆԻՉ ՊԱԼԱՏ

Ո Ր Ո Շ ՈՒ Մ

2022 թվականի դեկտեմբերի 16-ի թիվ 236-Լ

ՀԱՇՎԵՔՆՆԻՉ ՊԱԼԱՏԻ 2022 ԹՎԱԿԱՆԻ ՆՈՅԵՄԲԵՐԻ 24-Ի ԹԻՎ 224-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

[bookmark: _Hlk522115957]Ղեկավարվելով Հաշվեքննիչ պալատի մասին Հայաստանի Հանրապետության օրենքի 16-րդ հոդվածի 9-րդ մասի 3-րդ և 9-րդ կետերով, Նորմատիվ իրավական ակտերի մասին Հայաստանի Հանրապետության օրենքի 33-րդ հոդվածի 1-ին մասի 1-ին, 3-րդ կետերով և 3-րդ մասով՝ Հաշվեքննիչ պալատը 

 
Ո Ր Ո Շ ՈՒ Մ  Է`

1. Հաշվեքննիչ պալատի 2022 թվականի նոյեմբերի 24-ի թիվ 224-Լ որոշման N 1 հավելվածի (2023 թվականի գործունեության ծրագիր) «ԵՐԿՐՈՐԴ ՄԱՍ – ՌԻՍԿԵՐԻ ՎՐԱ ՀԻՄՆՎԱԾ ՄԵԹՈԴԱԲԱՆՈՒԹՅԱՆ ՀԱՇՎԵՔՆՆՈՒԹՅՈՒՆՆԵՐ» բաժնում իրականացնել հետևյալ փոփոխությունները և լրացումները.
1) 10-րդ ծրագրային կետից հետո լրացնել նոր 11-րդ, 12-րդ, 13-րդ և 14-րդ ծրագրային կետեր՝ հետևյալ բովանդակությամբ.
«
	11.
	Աշխատանքի և սոցիալական հարցերի նախարարության միասնական սոցիալական ծառայություն
	Զբաղվածության ծրագրի իրականացման գործընթացի կատարողականի հաշվեքննություն
	2-րդ վարչություն

	12.
	Առողջապահության նախարարություն
	Մոր և մանկան առողջության պահպանման կատարողականի հաշվեքննություն
	7-րդ վարչություն

	13.
	Էկոնոմիկայի նախարարություն, 
Շուկայի վերահսկողության տեսչական մարմին
	Չափագիտության զարգացման ծրագրի իրականացման գործընթացի կատարողականի հաշվեքննություն
	10-րդ վարչություն

	14.
	Էկոնոմիկայի նախարարություն
	Արտադրական հնարավորությունների արդիականացման և նոր տեխնոլոգիաների ներմուծման խթանման նպատակով մատչելի պայմաններով վարկերի տրամադրման գործընթացի կատարողականի հաշվեքննություն
	4-րդ վարչություն


»։
2) 7-րդ ծրագրային կետի 4-րդ սյունակում «2» թիվը փոխարինել «8» թվով։
3) 9-րդ ծրագրային կետի 4-րդ սյունակում «7» թիվը փոխարինել «8» թվով։
4) 10-րդ ծրագրային կետի 4-րդ սյունակում «10» թիվը փոխարինել «6» թվով։
2. Հաշվեքննիչ պալատի 2022 թվականի նոյեմբերի 24-ի թիվ 224-Լ որոշման N 2 հավելվածում (2023 թվականի գործունեության ծրագրի առաջին և երկրորդ մասերով նախատեսված ծրագրային կետերի ընտրության հիմնավորում) իրականացնել հետևյալ փոփոխությունները և լրացումները.
1) 5-րդ կետի՝ «2023 թվականի համար ծրագրված կատարողականի հաշվեքննությունների թիվը՝ 5 է, որից 1-ը (առողջապահության ոլորտ) տեղափոխվել է 2022 թվականի գործունեության ծրագրից. «Առողջապահության նախարարությունում ոչ վարակիչ հիվանդությունների բժշկական օգնության ապահովման կատարողականի հաշվեքննություն»: Իսկ թվով 4 նոր ծրագրային կետերը ներկայացված են ստորև (սույն առաջարկները առավելապես բխում են ՀՀ կառավարության 2021-2026թթ. գործունեության ծրագրով սահմանված ոլորտային հիմնական առաջնահերթություններից):» պարբերությունը շարադրել հետևյալ նոր խմբագրությամբ.
«2023 թվականի համար ծրագրված կատարողականի հաշվեքննությունների թիվը՝ 9 է, որից 3-ը (ոլորտները՝ առողջապահություն; սոցիալական ապահովություն և աշխատանքի ռեսուրսներ) տեղափոխվել են 2022 թվականի գործունեության ծրագրից. «Առողջապահության նախարարությունում ոչ վարակիչ հիվանդությունների բժշկական օգնության ապահովման կատարողականի հաշվեքննություն», «Մոր և մանկան առողջության պահպանման կատարողականի հաշվեքննություն» և «Աշխատանքի և սոցիալական հարցերի նախարարության միասնական սոցիալական ծառայությունում զբաղվածության ծրագրի իրականացման գործընթացի կատարողականի հաշվեքննություն»: Իսկ թվով 6 նոր ծրագրային կետերը ներկայացված են ստորև (սույն առաջարկները առավելապես բխում են ՀՀ կառավարության 2021-2026թթ. գործունեության ծրագրով սահմանված ոլորտային հիմնական առաջնահերթություններից):» ։
2) 5-րդ կետի «Պաշտպանություն» բաժնից հետո լրացնել նոր «Հանրային հատվածի նշանակալի ծրագրեր» բաժին հետևյալ բովանդակությամբ.
«Հանրային հատվածի նշանակալի ծրագրեր
Չափագիտության զարգացման ծրագրի իրականացման գործընթաց (ՀՀ էկոնոմիկայի նախարարություն, Շուկայի վերահսկողության տեսչական մարմին)
ՀՀ կառավարության 2021-2026թթ. գործունեության ծրագրով որակի ենթակառուցվածքը որպես բաղկացուցիչներ ներառում է տեխնիկական կանոնակարգման, համապատասխանության գնահատման, ստանդարտացման, հավատարմագրման, չափումների միասնականության ապահովման ոլորտները, որոնց շրջանակներում որպես առանցքային ոլորտ անդրադարձ է կատարվում նաև տրամաչափարկման կարողությունների ձևավորման և զարգացման ուղղությանը։
30.11.2019 թվականի դրությամբ ՀՀ-ն Կշիռների և չափերի միջազգային կոմիտեի (CIPM/ԿՉՄԿ) փոխադարձ ճանաչման համաձայնագրի (MRA) շրջանակներում՝  Համեմատության հիմնական տվյալների բազայում (KCDB/ՀՀՏԲ) ունի գրանցված թվով 0 տող Եվրասիական ազգային չափագիտական կառույցների համագործակցության տարածաշրջանային կազմակերպության (ԿՕՕՄԵՏ) անդամ երկրների կողմից միջազգայնորեն ընդունվող չափումների և տրամաչափարկումների կարողություններ։ 
Վերոնշյալի և ոլորտային այլ բացերի լուծման նպատակով մշակվել և հաստատվել է 2020-2023 թվականների Հայաստանի Հանրապետության չափագիտության ոլորտի զարգացման ծրագիրը և միջոցառումների ցանկը (ՀՀ կառավարության 13.08.2020թ. թիվ 1350-Լ որոշում)։
ՀՀ-ում չափագիտության ոլորտի ինստիտուցիոնալ շրջանակը ներկայումս ներկայացնում են հետևյալ պետական մարմինները և կազմակերպությունները, որոնց վերապահված է չափագիտության ոլորտում չափումների միասնականության ապահովմանն ուղղված պետական քաղաքականության մշակումը, չափումների միասնականության ապահովման բնագավառը կանոնակարգող օրենքով և այլ իրավական ակտերով սահմանված չափագիտական կանոնների և նորմերի պահպանման նկատմամբ պետական չափագիտական վերահսկողության իրականացումը և այլ օրենքով սահմանված գործառույթներ.
· ՀՀ էկոնոմիկայի նախարարություն,
· Շուկայի վերահսկողության տեսչական մարմին:
Ուստի, հաշվի առնելով վերոնշյալը, ինչպես նաև այն հանգամանքը, որ սույն համակարգը պետք է ծառայի հասարակությանը, արդյունաբերությանը, գիտությանն ու տեխնոլոգիաներին երկարաժամկետ հեռանկարում, կարևորվում է հաշվեքննության միջոցով ոլորտում առկա ռիսկերի բացահայտումը 3E-երի տեսանկյունից, ինչպես նաև բարելավմանն ուղղված առաջարկությունների ներկայացումը:
Արտադրական հնարավորությունների արդիականացման և նոր տեխնոլոգիաների ներմուծման խթանման նպատակով մատչելի պայմաններով վարկերի տրամադրման գործընթաց (ՀՀ էկոնոմիկայի նախարարություն)
2022 թվականի արտադրական հնարավորությունների արդիականացման և նոր տեխնոլոգիաների ներմուծման խթանման նպատակով մատչելի պայմաններով վարկերի տրամադրում» ծրագիրը. 	Բավարար նշանակալի է և ունի առավելագույն ազդեցության ներուժ, քանի որ Ծրագրի նպատակը տնտեսավարողների համար մատչելի ֆինանսական միջոցների հասանելիություն ստեղծումն է, ինչպես նաև՝ արտադրական հնարավորությունների արդիականացումը, նոր տեխնոլոգիաների ներմուծման խթանումը ։ Ծրագիրն իրականացվում է հանրության լայն հատվածում՝ ոչ ֆինանսական, արդյունքին միտված 2022թ. տարեկան նախատեսված սուբսիդավորվողների թիվը կազմում է 1052 շահառուներ (տնտեսվարող սուբյեկտներ, վարկառուներ)։  Նախկինում ծրագիրը կատարողականի հաշվեքննության չի ենթարկվել: Ծրագրի տնտեսող, նպատակային և ծախսային արդյունավետության սկզբունքներին բավարարելու վերաբերյալ բացակայում է կամ բավարար մակարդակի չէ անհրաժեշտ տեղեկատվությունը։ Այն ունի բյուջետային խոշոր ֆինանսավորում՝ 2022թ. տարեկան ճշտված պլանը կազմել է 6,980,000.0 հազ. դրամ:» ։

